επι αγαθου [ ------]ς εκ του δογμ[ατος]. εισενεγκαντος εις τους συνεδρους [αριστοκλ]εος του γραμματεος τ[ων συνεδρων] τον διαψαφισμον τας οκτωβολου εισφορα[ς και απο]λογισαμενου περι των π[επτωκοτων εξ αυ]τας χρηματων και ως εκαστα αυτων εις τα επιτα[κτα κ]εχωρηκε και οτι εις ουθεν α[λ]λ[ο η ταυτα α]νακεχρηται και περι των ποτοφειλομενων εκ τα[ς εισφο]ρας χρηματων ποιησαμενου εν [τωι θεα]τρωι τους διαλογισμους ποτι τους ιδιωτας παροντο[ς ο]υιβιου του στραταγου και φροντισα[ντος] οπως οσον εστι δυνατον εισοδιασθει τα οφειλομενα [τη πο]λει καθως και αυτοι οι συνεδροι π[αρον]τες εδικαιουν εινεκεν του το επιταγμα εκβιβασθημε[ν και] μη γενεσθαι μητε δανεισμον μη[τε] λειμμα περι ταυτας τας εισφορας περι ων και παντες οι συνε[δρ]οι αποδεξαμενοι αυτου ταν τε επι μελειαν και καθαρειοτατα μετα ου[ιβ]ιου του στραταγου επηνε[χ]θησαν στεφανωσαι αυτον εικονι χαλκεαι ουιβιος δε ο στραταγος εδωρησατο αυτωι παροντων τω[ν π]ολιταν κατα προσωπον οπως φορηι δακτυλιον χρυσουν αυτοι τε οι συνεδροι τιμαν εδωκαν [αυτωι τ]αν αυταν μετα τας εικονος και εμφανιζοντων και πλειονων διοτι καλως εχει φροντισαι του αποδεξασθαι τας τ[ιμας α]ριστοκλη τον γραμματη των συνεδρων ου και αποδεξαμενου εδοξε τοις συνεδροις επαινε[σ]αι αριστοκλη επι ται επιμελειαι και καθαρειοτατι εφ αι εχει περι τα κοινα τας πολεος πραγματα ε[ν τ]ε τουτοις και εν τοις λοιποις πασι τοις υπερ ταν πολιν διοικουμενοις και ειμεν καταμονο[υς] τας δεδομενας αυτωι τιμας υπο τε των συνεδρων και του στραταγου και εξεστω αυτωι στασαι τα[ν] ε[ι]κονα προ του αρχειου του γραμματεος των συνεδρων και επιγραψαι επι το βαθρον αυτας α πολι[ς] αριστοκλη καλλικρατεος γραμματιζοντα συνεδροις αρετας ενεκεν και ευνοιας ας εχων δ[ια]τελει εις αυταν. το δε εις ταν εικονα και το βαθρον αναλωμα εξοδιασθημεν εκ ταν τας πολεος εισοδων κ[αι ε]στω επι στατας επι τε ταν εικονα και το βαθρον αυτος. επει αριστοκλης ο γραμματευς των συνεδρων παραλαβων ταν εμπιστευθεισαν αρχαν αυτωι υ[πο] των αρχοντων και συνεδρων εποιειτο προνοιαν ευθεως του ταν τε πολιν και τους κατοικουντας αυταν φυ[λα]ξαι καθηκοντως οσον επ αυτωι και πρωτον μεν επιμελειαν εποιησατο του παντας τους τας πολεος χ[ει]ρισμους εις το εμφανες αναγραφεσθαι εις τον τοιχον επ αμερας υπο των χειριζοντων τι τας πολεος υπ[ο]δειγμα τιθεις τοις αγαθοις των ανδρων περι του καθαρως τε και δικαιως αρχειν αυτος δε κατα παν ανυπονοητως θελων υπαρχειν παρα πασιν τοις πολιταις οτι καθαρως αναστρεφεται χειρισμον ου πεποιηται χρηματων ουτε δι αυτοσαυτου ουτε κατα παρευρεσιν δι αλλων προσωπων αλλα καθιστανων εγλογεις ανδρας αγαθους εφ εκασταν λειτουργιαν τε και χρηματων χειρισμον παρεχεται ται πολει στοιχουντα παντα γεγενημεναν τε επιταγαν περι πολλων και μεγαλων κατειργασται πολλα και μεγαλα των ται πολει συμφεροντων δια των αγουμενων α μεν επι τας πολεος α δε και πρεσβευων υποδεχομενος δε και αγουμενους και των αλλων ρωμαιων και πλειονας τιθεται τας ιδιας δαπανας εις τα τας πολεος συμφεροντα τα τε λοιπα πραγματα των κατοικουντων ταν πολιν πεφροντικε του δικαιως τε και ισως διοικεισθαι γινομενος αξιος ταν προενχειρισθεισαν αρχαν υπο τας πολεος αυτωι δι αν και αναστραφεις αγαθως υπο τας πολεος εικονοις ετιμαθη και δια τα προγεγραμμενα παντα επιγνοντες αυτου ταν αναστροφαν μεμμιος τε ο ανθυπατος και ουιβιος ο στραταγος εδωρησατο αυτωι χρυσοφοριαν εκαστος ομοιως δε και οι συνεδροι και εμφανιζοντων παντων ομοθυμαδον οτι δει δοθημεν αριστοκλει δια τα προγεγραμμενα παντα τας καταξιους τιμας οι πολιται παντες επηνεχθησαν δοθημεν αυτωι τιμαν ανδριαντα και εικονας γραπτας δυο καθηκον δε εστι τους αγαθους των ανδρων και φιλοπατριδας και προνοιαν ποιουμενους μετα πασας ισοτατος περι των κοινων επαινειν τε και τιμειν ταις καταξιοις τιμαις εδοξε τοις συνεδροις και τωι δαμωι επαινεσαι αριστοκλη καλλικρατεος τον γραμματη των συνεδρω[ν] επι τε ται περι τα κοινα επιμελειαι τε και καθαρειοτατι και επι ται ισοτατι αι [εχων διατελει εις του]ς πολιτας ομ[οιως δ]ε και επι τωι πολλα και μεγαλα κα[τειργασθαι ται πολει] [συμφεροντα --------------------------------].
Messenia — Messene — 39 BC
 39 BC